BAGUIO CITY – Maysa a pagtaengan iti Crystal Cave ditoy siudad ti sinerrek dagiti mannanakaw sada kinasakas dagiti urnong a balitok ti akimbalay.
Nagpulong iti polis ti negosiante a ni Manuel Fermin, aggatgatang iti balitok, addaan asawa, residente iti nadakamat a barangay, a sinerrek dagiti lima a nagabungot iti medias a mannanakaw ti pagtaenganna ket intarayda ti urnongna a balitok a mapattapatta nga aggatad iti P6 milion, ti P7,000 a kuartana ken relona nga agpateg iti P1,700.
Inggalut dagiti suspetsa ti biktima sada naglibas babaen ti L-300 van a kukua ti naud-udi.#
ilo_Latn ilo_Latn ilo_Latn